{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o ribolovnim mogućnostima i raspodjeli Državne kvote u 2021. godini za ribolov plavoperajne tune (Thunnus thynnus) "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"VALENTIN HARAŠIĆ","VREMENSKA OGRANIČENJA,\nČlanak 5.","Poštovani,\nzanima me zašto vrijeme trajanja sezone lova na tune ne traje isto za sportski i rekreativni (1. svibnja u 00:00 sati do 1. studenog u 24:00 sata) u odnosu na gospodarski ribolov udičarskim alatima (15. veljače u 00:00 sati do 31. prosinca u 24:00 sat)?\nRekreacijski i gospodarski ribolov je praktički isti, te love u istom periodu u godini. Kao što je već navedeno u komentaru prije, ta sezona je još više skraćena zbog kasnog početka natječaja i same instalacije uređaja za praćenje broda u ribolovu (VMS). \nU svijetu sporta udičarskim alatima najprivlačnija tehnika ribolova je „spinning“ ili lov varalicama pri čemu se ribolovac ne koristi nikakvim pomagalima (borbeni pojas, borbena stolica) za umaranje ribe. \nU Hrvatskoj, ovom odredbom je praktički ilegalna, jer se tom tehnikom lovi krajem studenog, prosinac, ponekad i početkom Siječnja te u proljeće, za koje vrijeme dozvole ne vrijede.\nOdlika sportskog ribolova je puštanje žive ribe, te ne vidim razloga postojanja ograničenja za sportski ribolov.\nNaime, nema nikakvog biološkog i etičkog razloga zbog kojeg su sezone ribolova različite. Kao što je već poznato plavoperajna tuna se NE mrijesti u Jadranskom moru, već odlazi u tople krajeve Mediterana u kasno proljeće za mrijest. Te time praktički ne smanjujemo stok već ugrožene plavoperajne tune.\nMišljenja sam da godišnja sportska dozvola za ulov tune treba i biti godišnja dozvola, a sezone lova rekreativnim i gospodarskim udičarskim alatima treba biti istog trajanja.\n\nMag. Ing. Naut. Valentin Harašić","Nije prihvaćen","Poštovani\nSukladno Uredbi Europskog parlamenta i Vijeća (EU) 2016/1627 države članice dužne su Europskoj komisiji do 31. siječnja dostaviti nacionalni godišnji plan ribolova za tekuću godinu koji sadrži raspodjelu kvote na segmente gospodarskog i negospodarskog ribolova. EK izrađuje EU Plan ribolova i prosljeđuje ga na odobrenje ICCAT-u. Plan ribolova treba biti usklađen sa Uredbom Vijeća koja se objavljuje potkraj siječnja i koja donosi ribolovne mogućnosti za plavoperajnu tunu za pojedinu državu članicu. Obzirom da je za rekreacijski ribolov potrebno provesti i proceduru javnog natječaja, ribolovna sezona ne može započeti 15. veljače, kao što započinje sezona gospodarskog ribolova udičarskim alatima. Zakonom o morskom ribarstvu definirana je posebna dozvola za ribolov udičarskim alatima za veliku ribu koja može biti dnevna, trodnevna, sedmodnevna i godišnja dozvola te je navedenom dozvolom dozvoljeno obavljanje ribolova plavoperajne tune na način ulovi i pusti, u razdoblju od 1. svibnja do 1. studenog."]
[2,"MILAN MALEŠ","VREMENSKA OGRANIČENJA,\nČlanak 5.","Ponavljam prošlogodišnji i pretprošlogodišnji komentar: \"Izjednačiti dozvoljeni period lova tune udičarskim alatima u gospodarskom i rekreacijskom ribolovu.\" iz razloga što nalazim prošlogodišnje očitovanje cit. :\"Poštovani,\nRazdoblje rekreacijskog ribolova trofejnih primjeraka započinje 1. svibnja obzirom da istom prethodi postupak objave javnog natječaja, instalacija VMS-a na plovila i potpisivanje Ugovora.\" nelogičnim. \nPostupak objave javnog natječaja, instalacija VMS-a na plovila i potpisivanje Ugovora postoje i u službi su rekreacijskog ribolova trofejnih primjeraka, a ne obratno.","Nije prihvaćen","Poštovani,\nEuropska komisija je zadužena objedinjeni Plan ribolova i kapaciteta za 2021. godinu svih država članica proslijediti do 15. veljače ICCAT-u. Nakon odobravanja Plana potrebno je provesti proceduru javnog natječaja kao i ostale radnje koje rezultiraju izdavanjem odobrenja za plovila koja sudjeluju u rekreacijskom ribolovu trofejnih primjeraka. Dakle, proceduru nije moguće započeti prije 15. veljače, a ribolov ne može započeti prije završetka kompletnog postupka."]